|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 008-02/19-01/13 |
| URBROJ: 2142-02-03/3-19-1 |
| Punat, 23. prosinca 2019. godine |

Na temelju čl. 11. st. 5. Zakona o pravu na pristup informacijama („Narodne novine“ broj 25/13 i 85/15) i čl. 45. Statuta Općine Punat („Službene novine Primorsko-goranske županije“ broj 8/18 i 10/19) općinski načelnik Općine Punat donosi

**P L A N  
savjetovanja Općine Punat sa zainteresiranom  
javnošću u 2020. godini**

I.

Plan savjetovanja Općine Punat sa zainteresiranom javnošću u 2020. godini sadrži opće akte odnosno druge strateške ili planske dokumente kojima se utječe na interese građana i pravnih osoba na području općine Punat.

II.

U 2020. godini savjetovanje sa zainteresiranom javnošću provest će se u postupku donošenja akata odnosno strateških ili planskih dokumenata navedenih u tablici koja je sastavnim dijelom ovoga Plana.

III.

Općina Punat savjetovanje sa zainteresiranom javnošću provodi putem službene web stranice na adresi [www.punat.hr](http://www.punat.hr) objavom nacrta općih akata odnosno drugih dokumenata o kojima se savjetovanje provodi u trajanju od 30 dana.

Iznimno, savjetovanje može trajati i kraće kada su nastupili izvanredni uvjeti radi kojih nije moguće provesti savjetovanje u zakonskom roku i u tom slučaju objavljuje se obrazloženje opravdanog razloga za kraće trajanje savjetovanja.

IV.

Ovaj Plan stupa na snagu osmoga dana od dana objave u »Službenim novinama Primorsko-goranske županije«.

OPĆINSKI NAČELNIK

Marinko Žic